Document ID: 32000R1998

Uredba Komisije (ES) št. 1998/2000
z dne 21. septembra 2000
o spremembi Uredbe (ES) št. 1374/98 o podrobnih pravilih za uporabo uvoznega režima in odprtje tarifnih kvot za mleko in mlečne proizvode in Uredbe (ES) št. 174/1999 o posebnih podrobnih pravilih za uporabo Uredbe Sveta (EGS) št. 804/68 glede izvoznih dovoljenj in izvoznih nadomestil za mleko in mlečne proizvode
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (ES) št. 1670/2000 [2], in zlasti člena 26 Uredbe,
ob upoštevanju naslednjega:
(1) Člen 1 Uredbe Komisije (ES) št. 1374/98 z dne 29. junija 1998 o podrobnih pravilih za uporabo uvoznega režima in odprtje tarifnih kvot za mleko in mlečne proizvode [3], kakor je bila nazadnje spremenjena z Uredbo (ES) št. 1491/2000 [4], določa količine, za katere uvozno dovoljenje ni potrebno.
(2) Člen 2 Uredbe Komisije (ES) št. 174/1999 z dne 26. januarja 1999 o posebnih podrobnih pravilih za uporabo Uredbe Sveta (EGS) št. 804/68 glede izvoznih dovoljenj in izvoznih nadomestil za mleko in mlečne proizvode [5], kakor je bila nazadnje spremenjena z Uredbo (ES) št. 1961/2000 [6], predpisuje primere, ko izvozno dovoljenje ni potrebno.
(3) Člen 5(1) Uredbe Komisije (ES) št. 1291/2000 z dne 9. junija 2000 o skupnih podrobnih pravilih za uporabo sistema uvoznih in izvoznih dovoljenj in potrdil o vnaprejšnji določitvi za kmetijske proizvode [7] določa 150 kg kot največjo količino mlečnih proizvodov, za katero ni treba predložiti dovoljenja. Za razjasnitev zadev bi bilo treba ustrezne določbe uredb (ES) št. 1374/98 in (ES) št. 174/1999 prilagoditi in uvesti posebne določbe za izvoz mlečnih proizvodov, ki odstopajo od nekaterih določb uredb (ES) št. 800/1999 in (ES) št. 1291/2000.
(4) Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode -
SPREJELA NASLEDNJO UREDBO:
Člen 1
Člen 1 Uredbe (ES) št. 1374/98 se nadomesti z naslednjim:
"Člen 1
Brez vpliva na Naslov II Uredbe (ES) št. 1291/2000 je treba za ves uvoz v Skupnost katerih koli proizvodov iz člena 1 Uredbe (ES) št. 1255/1999 (v nadaljnjem besedilu "mlečni proizvodi") predložiti uvozno dovoljenje."
Člen 2
Člen 2 Uredbe (ES) št. 174/1999 se nadomesti z naslednjim:
"Člen 2
Nadomestila se dodelijo samo ob predložitvi izvoznega dovoljenja, edina izjema so primeri iz prve in četrte alinee člena 5(1) Uredbe (ES) št. 1291/2000.
Za namene četrte alinee člena 5(1) Uredbe (ES) št. 1291/2000, kadar se nekaj ločenih oznak v nomenklaturi za nadomestila, določenih v Uredbi Komisije (EGS) 3846/87 (2), ali v kombinirani nomenklaturi vpiše v izvozno deklaracijo, se šteje, da podatki, ki se nanašajo na vsako oznako, predstavljajo ločeno deklaracijo."
Člen 3
Ta uredba začne veljati 1. oktobra 2000.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. septembra 2000

Labels: 3
17